
Manifestació 
contra els 
acomiadaments 
en Ford 
p.3 



Els carters de 
Vila-real es 
concentren 





Entrevista amb els 
companys del 
Sindicat Únic del 
Camp de Morvedre 
i l'Alt Palància 



100 anys de 
l’afusellament de 
Ferrer i Guàrdia 

L’exposició “Pedagogies Llibertàries. Les 
cultures de la llibertat en l’anarquisme ibèric” 
recorrerà el País Valencià de desembre a gener 
i les XI Jornades Llibertàries de València estan 
dedicades a la figura de Ferrer 


«L'Escola Moderna pretén combatre tots 
els prejuís que dificulten l'emancipació total 
de l'individu, i per a això adopta el raciona¬ 
lisme humanitari, que consisteix a inculcar a 
la infància l'afany de conèixer l'origen de 
totes les injustícies socials perquè, amb el 
seu coneixement, puguen després combatre- 
les i oposar-se a elles. L'estudi de quant siga 
favorable a la llibertat de l'individu i a 
l'harmonia de la col·lectivitat, per mitjà d'un 
règim de pau, d'amor i benestar per a tots 
sense distinció de classes ni de sexes ». Fran¬ 
cesc Ferrer i Guàrdia en 1906, declaracions des 
de la presó, en la seua primera detenció. 

Francesc Ferrer Guàrdia és un d’ei¬ 
xos personatges maleïts de la història 
del nostre país. Uns eviten parlar d’ell, 
altres el vinculen a activitats delicti- 
ves. Nosaltres, el reivindiquem per la 
seua gran contribució al debat cultural 
progressista. Sens dubte, Francesc Fe¬ 
rrer, mite i realitat, és una figura sin¬ 
gular i atractiva de la nostra cultura i 
forma part, es vullga o no, del patri¬ 
moni històric col·lectiu. 

Ferrer va nàixer a Alella (Maresme) 
el 14 de gener de 1859. Pertanyia a 
una família de petits propietaris ru¬ 
rals, catòlics i monàrquics, la casa pa¬ 
terna era coneguda com "Cal Boter". 
Per diverses raons familiars, Ferrer va 
anar a viure a Barcelona i va entrar a 
treballar amb un comerciant de farina 

de Sant Martí de Provençals. Encara 
no tenia quinze anys quan el comer¬ 
ciant el va inscriure en classes noctur¬ 
nes, iniciant-lo en els ideals republi¬ 
cans. Durant la I República, el jove 
Ferrer va participar amb entusiasme 
en experiències d’educació popular. 
Durant els anys següents el jove auto¬ 
didacta va estudiar a fons l'ideari de Pi 
i Margall i va conèixer les doctrines 
dels internacionalistes. 

Segons Ferrer Guàrdia, l'educació 
no pot ser dogmàtica ni basada en 
dogmes ni prejuís, i havia d'acceptar 
els mètodes de la ciència, desterrant 
tot el que no es pot demostrar pel mè¬ 
tode científic. La llibertat era conside¬ 
rada un valor fonamental, es procura¬ 
va la igualtat de tots, xiquets i xique- 
tes, que s’educaven junts, es rebutjava 
l’esperit competitiu i per tant tota im¬ 
posició, exàmens, premis i castics. 

Entre els seus continguts, es decla¬ 
rava prioritària l'educació del conei¬ 
xement, els afectes i la sexualitat, l'ex- 
perimentació i l'observació de la natu¬ 
ralesa, la solidaritat, l'ajuda mútua i la 
crítica de les injustícies. La seua edu¬ 
cació es basava en l'evolució dels xi¬ 
quets, i es feia de forma individualit¬ 
zada. Tot això presentat amb una di¬ 
dàctica no directiva. 

Continua en ^3 

Port de València 

Els tripulants 
del “Mercedes 
del Mar” 
continuen 
en vaga y 

Secretariat 
Permanent del 
Comitè Confederal 

Avgda. del Cid 154 
46014 València (L’Horta). 

Tels.: 96 383 44 40 

96 383 44 56 / 96 313 43 53 
Fax: 96 383 44 47 

www.cgtpv.org 
sec.general @ cgtpy.org 

Federacions locals i comarcals 

FL de València. 

Avgda. del Cid 154 

Tels. 96 383 44 40 / 96 383 44 56 / 

96 313 43 53. Fax 96 383 44 47 
46014-València (L’Horta). 
F.L.Valencia@cgtpv.org 

• SP de la FL de València, 

tels. 96 383 44 40 / 96 383 44 56 / 
96 379 78 54 

• Sindicat de Metall, Energia i 
Mineria, tel. 96 313 43 50 

• Sindicat de Neteja, tel. 96 313 43 51 

• Sindicat de Transports, Comuni¬ 
cacions i Mar, tel. 96 383 53 73 

• Sindicat de Banca, Estalvi i 
Assegurances, tel. 96 383 53 74 

• Sindicat d’Administració Pública, 
tel. 96 383 45 08 

• Sindicat d’Oficis Diversos, 
tel.96 383 45 25 

• Sindicat d’Alimentació, Comerç i 
Hosteleria, 

tel. 96 383 45 25 

Serveis Afiliats: 

Fundació Ferrer i Guàrdia, 

Àrea de la Dona, Serveis Socials, 
Biblioteca Llibertària, 

Gabinet de Salut Laboral i Ambiental, 
Servei Sindical de Normalització 
Lingüística. 

SU del Camp de Morvedre i l’Alt 
Palància. 

C/ del Treball, 21, baix 

Tel. 96 269 86 33 

46520 Port de Sagunt (València) 

cgtportsag @ gmail. com 

FL de Benidorm. 

C/ Russafa (Glorieta El Carrasco) 13, 

Bq II, Local 4 A-l 

Tel. 96 680 65 80 

Fax 96 680 65 80 

03500 -Benidorm (Alacant) 

cgtbenidorm @ cgtp v. org 

FL d’Alacant. 

C/ José Reus García, 3 Entpta. Dcha. 

Tel. 96 518 22 11 

03010 - Alacant (L’Alacantí) 

alacant@cgt.es 

FL d’Alcoi. 

C/ Echegaray 10 baix 

Tel. 96 552 25 41 / 96 554 71 46 

03800-Alcoi (Alacant-L’Alcoià) 

f.l.alcoi@cgtpv.org 

FL La Safor-Gandia. 

C/ Pintor Sorolla 39 baix 
Tel. 96 287 70 60 
Fax 96 287 70 60 

46700-Gandia (València-La Safor) 
cgtlasafor @ terra, es 

FL de Puçol. 

C/ Castell de Morvedre 12-ler. dreta. 

Tel. 96 146 54 54 

Fax 96 146 54 54 

46530-Puçol (València-L’Horta) 

cgtpucol@telefonica.net 

FIC de Castelló. 

C/ Cerdan de Tallada 23 entresol 
Tel. 96 425 06 36 
Fax 96 425 06 36 
12004-Castelló-La Plana 
cgtkastello @ hotmail.com 

Fundació Ferrer i Guàrdia. 

Avgda. del Cid 154 baix 

Tels. 96 383 44 40 

46014-València (València-L’ Horta) 


Per a la realització del 

Notícia Confederal 

es compta amb la 
col·laboració de la 
Conselleria de Cultura i 
Esport 



EDITORIAL 

ELS GESTOS I ELS FETS 
DEL GOVERN 


L a veritat és que la desocupació 
continua pujant (aproximant-se a 
eixa xifra rècord dels 4 milions) i 
més d'un milió d'estos parats no tenen 
cap tipus d'ingrés. Els salaris són cada 
dia més insuficients per a garantir una 
vida digna a les famílies obreres, ja que 
els contractes temporals, a temps parcial 
i altres modalitats d'explotació salvatge, 
regixen les condicions de quasi la meitat 
dels assalariats; en molts d'estos casos, 
els jornals són tan baixos que no perme¬ 
ten ni tan sols que els treballadors pu- 
guen ser considerats “mileuristes”. 

En esta situació tan dramàtica per a la 
majoria de la societat, resulta encara 
molt més escandalós el paper que juga la 
classe política, més demagògic i buit el 
seu avorrit discurs de sempre. Per a ells 
no hi ha congelació salarial, contractes 
precaris ni retalls de les pensions; molt 
al contrari, els seus sous són de vertigen, 
els seus horaris i condicions envejables i, 
després d'una curta vida laboral, tenen 
assegurada una jubilació d'or. 

No obstant, de cara a la gent del ca¬ 
rrer, les mesures que prenen davant la 
crisi no deixen de ser inútils gestos per a 
salvar la cara (en el cas dels pobres) o 
ajudes milionàries i reducció d'impostos 
(per a bancs i grans empreses). 

Gest simbòlic ha sigut l'aprovació 
d'una ajuda de 420 € per a aturats sense 
cap ingrés que es va anunciar este estiu, 
i que només arribarà a una mínima part 
dels parats actuals i futurs. Amb eixa mí¬ 
sera quantitat, que no és molt més que 
una almoina, els que guanyen 6.000 
euros al mes pretenen que sobrevisca 
una família. Al·leguen que el cost total 
per a les arques públiques és de 1.342 
milions, però no es preocupen tant per¬ 


què les ajudes i avals a la banca superen 
ja els 320.000 milions. 

Un altre gest fastuós i enganyós ha 
sigut el publicitat Pla E, amb el que Za- 
patero diu haver generat més de cent 
mil noves ocupacions (temporals, pre¬ 
càries, etc.) però que en realitat ha sigut 
una injecció de fons per a que les em¬ 
preses de la construcció hagen tingut 
l'oportunitat de traure's uns beneficis, 
ara que ja no poden alçar la quantitat de 
noves vivendes a què estaven acostu¬ 
mades. 

Gestos i burles com prometre el tan¬ 
cament de les centrals nuclears, a mesu¬ 
ra que esgoten el seu cicle, i quan eixe 
termini legal arriba per a Garona el go¬ 
vern prorroga el seu funcionament. De¬ 
claracions per a la galeria com afirmar 
que estan per un desenvolupament soste¬ 
nible, mentres impulsen l'A VE, l'auto 
privat (autopistes, aparcaments, etc.), les 
urbanitzacions, els ports esportius, els 
camps de golf... Un fals gest pacifista 
també el va tindré ZP a l'anunciar que 
trauria a les tropes espanyoles d'Iraq, 
però va callar que les enviaria a conti¬ 
nuació a Afganistan. 

El curiós del cas és que tots els partits 
(almenys els que ja toquen poder, perquè 
amb el bipartidisme ens quedarem sense 
saber què farien els grups extraparla¬ 
mentaris) tinguen polítiques molt pare¬ 
gudes: on governa el PP, el PSOE de¬ 
nuncia incomptables corrupcions (que 
han de ser certes) i on manen els socia¬ 
listes, els populars clamen contra el ne¬ 
potisme i el balafiament (que també han 
de ser veritat) dels hereus de Pablo Igle¬ 
sias. 

La necessitat d’assegurar-se vots 
porta als dirigents socialistes valencians 


a superar tot el que s’ha vist en altres la¬ 
tituds. No han dubtat a recolzar projectes 
i esdeveniments tan costosos i poc rendi¬ 
bles socialment com la Copa Amèrica o 
la Fórmula 1. Han retirat la denúncia que 
van posar contra el “pelotazo” urbanístic 
del València C. F. i no han dubtat aes- 
pentar per a eixir en totes les fotos triom¬ 
fals de Rita Barberà inaugurant esdeve¬ 
niments per tot arreu. 

Mentrestant, cada mes, nous ERO i 
nous tancaments van deixant en el carrer 
a nous parats. Els sous i les condicions 
laborals, els servicis socials i les presta¬ 
cions econòmiques per als que tenen 
menys recursos es reduïxen o congelen, 
sense que els sindicats oficials del règim 
(CC.OO. i UGT, innecessari és recordar- 
ho) facen una altra cosa que callar i arre¬ 
plegar les subvencions. 

Però ZP no descansa i, mocador roig 
al coll, ja llança una altra bona nova en la 
festa dels pocs miners que queden en 
Lleó i Astúries: pujarà les pensions míni¬ 
mes per damunt de l’IPC. Segur que ell 
no sap com es viu amb una pensió míni¬ 
ma, perquè si ho sabera es donaria comp¬ 
te que cobrant 546 euros poc importa 
que et pugen 4 o 5 punts: continuaràs co¬ 
brant una misèria. Des de CGT ja fa anys 
que exigim que no hi haja cap pensió per 
davall del salari mínim i que el SMI siga 
de mil euros. 

Evidentment no serà amb polítiques 
com les actuals, on en moments de crisi 
la resposta del govern és pujar els im¬ 
postos als pobres i abaixar-se'ls als rics. 
Perquè si els empresaris paguen menys 
a la Seguretat Social, algú haurà de 
pagar més, i si es reduïxen els impostos 
de successió és evident que no serem 
els pobres els més beneficiats. 


ACCIÓ DIRECTA 

PROGRAMA D’INFORMACIÓ SOCIAL I LABORAL DE CGT-PV 

Tots els dimecres, de 16 a 18 h. 

ESCOLTA’L I PARTICIPA!! a RÀDIO KLARA 104.4. FM i www.radioklara.org 

Secretaria de Comunicació 
CGT València 

Fundació de l’Escola Moderna 

A l'agost de 1901, després de 
rebre una quantiosa herència que 
li va deixar al morir Ernestine 
Mennier -una rica anciana pari¬ 
senca a qui havia donat classes 
d'espanyol des de 1894-, va tor¬ 
nar a Barcelona, on es va 
instal·lar i va crear l'Escola Mo¬ 
derna, un projecte pràctic de pe¬ 
dagogia llibertària. 

Es tractava d'una escola d'ide¬ 
ari racionalista, igualitària, laica 
i àcrata, no coercitiva i conside¬ 
rada pel seu fundador com natu¬ 
ral. El projecte, que va començar 
amb 30 alumnes, tenia per a 
1906 més de 30 escoles relacio¬ 
nades amb el moviment. 


En contraposició a ella, es va 
impulsar una pedagogia racional, 
amb un alumnat mixt, i en la que 
es van abolir pràctiques retrògra¬ 
des, com el sistema tradicional 
de castics. 

El creixement de l'Escola Mo¬ 
derna la va situar en el punt de 
mira dels elements conservadors, 
el què li va ocasionar l'enemistat 
de l'Església Catòlica i de molts 
estaments oficials que veien en 
les escoles laiques una amenaça 
als seus interessos, perquè sub¬ 
vertien les idees educatives de 


Atemptat contra Alfons XIII i 
l’exili 

El dia 31 de maig de 1906, dia 
de la boda del rei Alfons XIII, un 
fet va omplir d'estupor el país: 
quan la comitiva reial passava 


pel carrer major madrileny, el sa- 
badellenc Mateo Morral va llan¬ 
çar una bomba que va provocar 
la mort de vint-i-tres persones. 
Dos dies més tard era arrestat a 
Barcelona el director de l'Escola 
Moderna de la qual el jove anar¬ 
quista era bibliotecari. Francesc 
Ferrer va ser acusat de complici¬ 
tat però els tribunals no van 
poder provar cap càrrec i, des¬ 
prés d'un any a la presó, va ser 
alliberat el 12 de juny. 

L'enrenou que el cas Ferrer va 
provocar tant a Espanya com es¬ 
pecialment en l'estranger va ser 
realment extraordinari, es van 
mobilitzar a favor seu des dels li¬ 
berals i els republicans lliurepen- 
sadors fins a la família socialista 
i anarquista. L'argument dels 
acusadors de Ferrer -la dreta au¬ 
toritària i conservadora, bàsica¬ 
ment- en 1906, es podria resumir 
amb la inferència següent: l'Es¬ 
cola Moderna és un centre de 
propaganda àcrata, i la propa¬ 
ganda àcrata genera necessària¬ 
ment facció terrorista. Per força 
Ferrer va ser còmplice de Mo¬ 
rral, com ho havia sigut d'altres 
actes terroristes anteriors. 

La Setmana Tràgica de 
Barcelona i el seu afusellament 

Ferrer i Guàrdia va ser detin¬ 
gut en 1909 acusat d'haver sigut 
l'instigador de la rebel·lió obrera 
i popular contra la Guerra del 
Marroc, coneguda com la «Set¬ 
mana tràgica». El 9 d'octubre es 
va constituir el consell de guerra 
en la presó Model de Barcelona 
per a jutjar-lo. Tenia en contra la 
monarquia, el govern i l'Esglé¬ 
sia; va ser trobat culpable de ser 
l'autor material de l'incendi del 
convent de Premià, i condemnat 
a la pena capital, sense que les 
garanties processals ni les proves 
aportades en contra seu deixaren 
una indubtable sensació que 
s'havia fet justícia. Va morir en el 
clot de Santa Amàlia de la presó 
del castell de Montjuïc, el 13 
d'octubre de 1909. Es va negar 
que li embenaren els ulls, cridant 
en el moment de ser afusellat les 
seues últimes paraules, no acaba¬ 
des perquè la fuselleria el va em¬ 
mudir: «Soldats, vosaltres no 


teniu la culpa. Apunteu bé. Viva 
l'Escola Moderna! Mor innocent 
i feliç de...». Mai es va demos¬ 
trar que fóra culpable del que se 
li imputava. 

Del que va escriure abans del 
seu afusellament 

La nit anterior al seu assassinat 
va escriure un testament. En ell 
podria llegir-se: «Desitge que en 
cap ocasió ni pròxima ni llunya¬ 
na, ni per un ni un altre motiu, es 
facen manifestacions de caràcter 
religiós o polític davant de les 
meues restes, perquè considere 
que el temps que s'empra ocu¬ 
pant-se dels morts seria millor 
destinar-lo a millorar la condició 
en què viuen els vius, tenint gran 
necessitat d’això quasi tots els 
homes. (...) Desitge també que 
els meus amics parlen poc o res 
de mi, perquè es creen ídols quan 
s'exalça als homes, el que és un 
gran mal per a l'avenir humà. 
Només els fets, siguen de qui si- 
guen, s'han d'estudiar, exalçar o 
vituperar, lloant-los perquè s'i¬ 
miten quan pareixen re¬ 
dundar al bé comú, o cri¬ 
ticant-los perquè no es ^ 

repetisquen si es consi- “Pe 

deren nocius al benestar Joi 

general». 


Paraules finals 

La crisi social i políti¬ 
ca que arrossega des de 
fa anys l'Estat espanyol 
de la Restauració troba 
la seua més alta expres - 
sió en els fets de la Re¬ 
volució de juliol (Setma¬ 
na Tràgica) de Barcelona 
l'any 1909, vertader 
principi del fi del règim 
monàrquic. El nom de 
Ferrer va lligat a estos 
esdeveniments populars 
i a la seua repressió. Va 
ser, de fet, la víctima 
més significativa i el 
principal cap de turc. Els 
arguments que no havien 
triomfat l'any 1906, ho 
feien esta vegada: Fran¬ 
cesc Ferrer va ser con¬ 
demnat a mort i executat 
després d'un tèrbol con¬ 
sell de guerra. Moria en 


Montjuïc el 13 d'octubre de 
1909. Mai es va demostrar que 
fóra culpable del que se li impu¬ 
tava. La seua mort interessava a 
la dreta ultramuntana i a l'esta¬ 
ment militar. 

Una cosa convé tindré en 
compte: el temps i el consens 
històric han dictaminat la injusta 
incriminació de Ferrer. El dis¬ 
curs justificador de la seua con¬ 
demna es silencia -encara que 
amb forts brots sectaris- a partir 
de la segona dècada del segle. 
Però, encara que parega increï¬ 
ble, encara hui en dia, hi ha sec¬ 
tors en el nostre país (sectors 
conservadors lligats al món de 
l'educació i de la cultura) que 
continuen defenent la imatge de¬ 
linqüent de Ferrer. 

Fonts: 

1- Aula creativa: Francesc Ferrer i Guàr¬ 
dia “Una educació lliure, solidària, que 
lluita contra la injustícia” per Enrique 
Martínez-Salanova Sànchez. 

2- Fundació Francesc Ferrer Guàrdia de 


Gira de l’Exposició 
‘Pedagogies Llibertàries” i 
Jornades al País Valencià 


DESEMBRE 

València 

Del 10 al 18 
XI Jornades 
Llibertàries 
Debats i exposició 
en la Facultat de 
Filosofia i Ciències 
de l’Educació de 
València (Avda. 
Blasco Ibànez, 21) 


GENER 

Castelló 

De l’l 1 al 14 amb cinefòrum 
Universitat Jaume I (12006 Castelló) 

Port de Sagunt 

Del 15 al 18 

Local CGT (C/ del Treball, 21, baix) 

Alacant 

Del 19 al 22 amb xerrades 
Local CGT (C/ José Reus García, 3) 

Gandia 

Del 23 al 27 amb xerrades 

Casal Jaume I (PI. Beat Andreu Hibernon) 


Informació Expo 

http://www.memorialibertaria.org/ 

pedagogias-libertarias/ 




EN IMATGES 

Èxit de la Manifestació contra 
els acomiadaments en Ford 

Uns 2.500 treballadors de Ford es van manifestar el passat 26 de 
setembre pels carrers del centre de València, exigint la retirada de 
l'Expedient de Regulació d’Ocupació presentat per l'empresa, 
mitjançant el qual esta multinacional vol acomiadar a 600 treballadors 
d'Almussafes, aplicant l'article 51 de l'Estatut dels Treballadors que 
contempla indemnitzacions de 20 dies per any treballat. 

Esta manifestació, igual que les protestes que s'han realitzat contra 
els quatre ERO temporals anteriors, estava convocada per 
CGT, CC.OO. i STM. 


Pots trobar el vídeo de la Mani i més informació en 
www.cgtpv.org i http://cgtvalencia.blogspot.com 

ELS CARTERS DE VILA-REAL ES CONCENTREN 

Per qui toquen els carters? 


JOAN PINANA 
CGT Castelló 


Després de molts anys 
treballant de valent, de 
forma constant, deixant- 
nos la pell en el repartiment 
i cara al públic, sol i pluja 
dia a dia, volen carregar-se 
un servici ciutadà i social 
després de dècades d'om- 
plir-se la butxaca gràcies al 
nostre esforç, si t’he vist no 
m’en recorde, un poc de 
respecte, per favor! 

Els treballadors de correus es 



mouen legítimament i combativa- 
ment per un conveni just: millores 
laborals dignes, tracte humà i res¬ 
pecte mutu. 

Mai preguntes per qui toquen 
les campanes; toquen per tu! Reac¬ 
ciona i lluita. 

Passe a explicar breument el 
que va ocórrer el passat 7 de se¬ 
tembre en el transcurs de la mobi¬ 
lització dels carters de Vila-real. 

lr.-Des del 25 agost, sol·lici¬ 
tem totes les seccions cobertes i un 
equip de reforç per a les 7.500 no¬ 
tificacions, tant a Cap Provincial 
com a Zona 6a, sense rebre contes¬ 
tació ni res de res. 


2n.- Assemblea urgent el 7 per 
a convocar accions a partir del 8 
de setembre fins a la seua solució. 

3r.- A les 14h del 7, apareix un 
alliberat de la UGT, dient a tots 
que ja està arreglada, gràcies a 
ells, la contractació, després de 
més de 12 dies de conflicte, sense 
haver aparegut ni un sol dia. Açò 
no tindria importància, perquè la 
plantilla de Vila-real no és panoli, 
si no fóra perquè va aparèixer amb 
3 alliberats més, de València, i a 
sac contra la CGT, que no fem res 
i no som més que emprenyants, 
sense escoltar a la plantilla. 

4t.- Ens criden els companys 
de Vila-real, mantenim la concen¬ 
tració. 


5t.- Dia 8, 7h: UGT 
arriba i diu que tot està 
solucionat gràcies a ells. 
Se'n van tan contents. 
Després arriben les for¬ 
ces vives. 8h: caps, peri¬ 
fèrics... Arriba la CGT, 
es parla amb tots, es 
comprova que totes les 
seccions tenen personal, 
fins on arriba la contrac¬ 
tació, ens contesten que 
fins a la volta dels titu¬ 
lars, la cosa va bé, mes 
arriba el moment de, 
amb l'objectiu complit, realitzar o 
no la concentració, la plantilla diu 
sí a una foto conjunta, sense pan¬ 
carta i desconvocant a la premsa, 
Així es fa. I els caps, suposada¬ 
ment m'amenacen “que nofaces la 
foto!, que noi". Passe de tot i tirem 
a tota la carteria, unida, al carrer, 
amb fotos i advertint-los que no 
podran res contra una plantilla 
unida. 

Açò és resumit, el que ha pas¬ 
sat i el que hem aconseguit amb un 
poquet de pressió i unió. Contra 
tots junts no poden, i sobren alli¬ 
berats manipuladors, siguen UGT 
o CCOO o altres... 

Cuideu-vos. 

CGT Castelló 

http://cgtkas.blogspot.com/ 

http://ravachol-cgtkas.blogspot.com/ 

CGT València 

http://www.cgtvalencia.org 

CGT Alacant 

http://cgt-alicante.es/ 

CGT País Valencià 

http://www.cgtpv.org/ 



INMIGRACIÓN 

No queremos la 


Ley de Extranjería 


CECÍLIA LÓPEZ 
CGT La Safor 

En los acuerdos europeos la inmigra- 
ción es tratada como una cuestión judicial 
y policial pretendiendo aplicar políticas 
conjuntas y coordinadas, sobre todo cuan- 
do se trata de repatriaciones o de derechos 
comunitarios, para poder integrar, cuando 
les interesa económicamente, mano de 
obra al sistema laboral nacional. 

Así Espana ha aprobado por parte del 
Consejo de Ministros la cuarta reforma de 
la Ley de Extranjería. Con esta nueva re¬ 
forma el tiempo de detención en los cen- 
tros de internamiento, verdaderas càrceles 
como la de Zapadores, se amplia a 60 días 
por estancia irregular (falta administrativa 
y no penal), se deja abierta la posibilidad 
de poner a menores en centros de repa- 
triación a disposición de los servicios de 
su país; la pràctica policial de abrir un ex- 
pediente sancionador a las mujeres vícti- 
mas de violència de género quedaria con¬ 
templada en la legalidad. Esto podria di- 
suadir a muchas mujeres que pretenden 
denunciar al agresor. Se restringe el dere- 
cho a la reagrupación familiar y amenaza 
la solidaridad hacia las personas sin pape- 
les, con multas de hasta 10.000 € a quie- 
nes hayan realizado una invitación y tras- 
currido el tiempo del visado no abando¬ 
nen el país. 

Continúa dejando en manos de los em- 
presarios la regularización provocando así 
una explotación salvaje, muchos trabajan 
gratis para que les paguen la seguridad so¬ 
cial y poder mantener la "legalidad", otros 
compran contratos o aguantan situaciones 


extremas, provocando marginalidad entre 
toda la población. 

Organizar a las personas inmigrantes 
dentro del sindicato y que reivindiquen 
sus derechos es muy difícil no solo por ser 
las mas vulnerables en el momento de cri¬ 
sis econòmica actual, sino también por su 
utilización política para ganar votos o ge¬ 
nerar posturas políticas. Si la clase traba- 
jadora autòctona se encuentra "controla¬ 
da" por sindicatos vendidos, en el caso de 
las personas inmigrantes ese control es 
aún mucho mas férreo: sujet@s a la Ley 
de Extranjería, sin derechos ciudadanos ni 
humanos, a merced de los empresarios, 
tutelados por Ayuntamientos. 

Ante esta situación no podemos dejar 
de hacer el esfuerzo por sumar en un pro- 
yecto social de cambio a estas personas, 
continuar hablando con las y los trabaja- 
dores inmigrantes en nuestros lugares de 
trabajo, estudiós, etc., apoyando todas las 
pequenas luchas que vayan surgiendo... 

A decir NO a un Proyecto de Ley que 
pretende imponer xenofobia social, apro- 
vechando el momento de desempleo y 
culpabilizando a quienes sufren mas el 
paro, desviando la atención de quienes 
son los verdaderos responsables de la cri¬ 
sis, facilitando la extensión del racismo y 
por lo tanto la precariedad laboral. 

CGT-PV forma parte del Foro Alterna- 
tivo de la Inmigración que agrupa a varias 
asociaciones y apoya todas las convocato- 
rias de la Red Estatal por los Derechos de 
los Inmigrantes (REDI). 

Hacemos un llamamiento para fortale- 
cer a estas organizaciones mediante la 
participación activa en ellas. 



Pongàmonos a resguardo de la nueva Reforma porque: 


■ Restringe el derecho al empadronamiento, medida que 
puede tener como consecuencia la falta de acceso a los 
servicios sanitarios o la prestaciones sociales bàsicas 

■ Dificulta el acceso a la justícia gratuita 

■ Restringe el derecho a la reagrupación familiar limitando la 
reagrupación de los ascendientes a los mayores de 65 arïos 

I Alarga el periodo de posible internamiento en las 
prisiones que con sorna llaman CIEs de 40 a 60 días 

■ Penaliza la solidaridad con los migrantes, que es calificada, 
en este lenguaje perverso, como "promoción de la 
permanència irregular” 

La lluita en el 
"Mercedes del Mar" 

Història d'un vaixell en la globalització 


LIBERTAD MONTESINOS 
Equip de Comunicació CGT-PV 


El "Mercedes del Mar" és un d'eixos 
vaixells de transport de passatgers i de cà¬ 
rrega que durant 30 anys ha solcat el Me¬ 
diterrani. Ara, roman atracat en el Port de 
València, com un gegant dormit, esperant 
a, en qualsevol moment, salpar cap a un 
nou destí. 

Impressiona veure-lo des de lluny, 
enorme, rodejat de soledat. En mitat d'ei¬ 
xa altra ciutat que és la Terminal del Túria, 
marcat pel groc, color corporatiu d'Isco- 
mar/Contenemar que està en concurs de 
creditors, el ferri pareix un presoner de la 
terra ferma. Però és un pres que clama per 
la seua llibertat: una pancarta penja del 
pont del buc i delata la injustícia que viuen 
els seus tripulants: "Iscomar enganya, 
sense salari ni aigua ni futur". 

Pedro, un dels 18 treballadors que des 
del 27 de juliol estan en vaga a bord del 
"Mercedes del Mar", ix a la nostra troba¬ 
da. Ell i els seus companys, peruans i es¬ 
panyols, exigeixen el pagament dels sala¬ 
ris deguts, simplement que se'ls pague pel 
seu treball. Però ni eixa regla bàsica del 
capitalisme respecten els capitalistes, en 
este cas la família de naviliers menorquina 
Seguí. Uns empresaris amb un imperi que 
va nàixer a la calor del tardofranquisme i 
es va desenvolupar gràcies a la globalitza¬ 
ció i les banderes de conveniència, que 
deuen salaris a molts dels seus 1.500 em¬ 
pleats i que estan aplicant Expedients de 
Regulació d'Ocupació al 70% de la planti¬ 
lla (un d'ells acaba de ser declarat impro¬ 
cedent) amb el fi, segurament, de reestruc¬ 
turar al seu capritx un entramat d'empreses 
que no són prou suculentes. La família 
Seguí porta anys de deutes a pesar dels be¬ 
neficis però ningú els ha posat límits, la 
impunitat ha sigut pràcticament absoluta. 

El "Mercedes del Mar" ens invita a 
passar i ens endinsem en el món de la 
mar. Posat a punt per a anar rumb al seu 
antic destí, connectar València i Eivissa, 
els tripulants no l'abandonen perquè po¬ 
drien ser acusats d'abandó del lloc de tre¬ 
ball i, per tant, perdre el dret a la presta¬ 
ció per desocupació i a percebre les co¬ 
rresponents indemnitzacions. Es una gran 
ironia! Podrien acusar-los d'abandó, a ells 
que pateixen un desemparament feroç... 
Ni l'Administració Marítima espanyola, 
ni l'Autoritat Portuària, ni altres compan¬ 
yies, ni Iscomar, ni la Conselleria, ni el 
Ministeri de Treball, ningú de l'altra part 
els ha brindat un suport ni els ha donat 
una solució. 

No podem dir el mateix del sindicat, la 
Confederació treballa per trobar una eixi¬ 
da justa. La UGT pel seu costat va propo¬ 
sar als marins en lluita abandonar i tractar 
de cobrar del Fons de Garantia Salarial. 
Ells es neguen en redó. 

Pedro ens guia per l'interior del vaixell 
buit i ens condueix fins al restaurant plé de 
butaques sense amo. El disseny de l'enor¬ 
me estada desvetla la seua antiguitat i la 




falta de manteniment per part de 
l'empresa. Però les entranyes del 
"Mercedes del Mar" estan molt més 
deixades, el buc ha estat passant les 
revisions anuals obligatòries reem¬ 
plaçant les peces deteriorades per 
altres ja usades. 

A poc a poc van arribant més 
membres de la tripulació i ens 
donen les últimes notícies: el dia 
anterior van rebre el suport moral i 
material de treballadors de diverses 
companyies que operen en el Port. 

Això els ha insuflat més forces. 

Se'ls nota la determinació, la indig¬ 
nació... encara que predomina la se¬ 
renitat. La distància de les seues fa¬ 
mílies i la incertesa no els espanta 
però comprenen la decisió d'alguns 
companys que van optar per aban¬ 
donar el vaixell aclaparats per les 
hipoteques, els deutes i la necessitat 
de treballar i cobrar. 

Conten quina és la seua situació 
"No ens paguen i tampoc ens aco¬ 
miaden perquè haurien de pagar 
indemnitzacions, així que no 
podem obtindré els papers de l'a¬ 
tur." Enric Tarrida, secretari gene¬ 
ral del STMM-CGT, els informa, 
entre altres notícies, que una audi¬ 
toria ha revelat que els directius 
d'Iscomar van gastar en el 2008 1,5 
milió d'euros en dietes. "No ens es¬ 
tranya després de tot el que hem 
vist!", exclama un d'ells. Després 
passen a relatar-nos un viatge que 
van fer al maig a Tunísia, es suposa 
que per a escometre una reparació 
obligatòria sense la que el "Merce¬ 
des del Mar" havia de deixar de 
transportar persones, una reparació 
que mai es va fer. Durant molts 
dies, els alts comandaments d'Isco- 

mar/Contenemar van menjar i van _ 

dormir en hotels, van llogar cotxes 
i van fer el viatge amb avió. Un balafia- 
ment, sobretot tenint en compte que en el 
ferri podrien haver menjat, dormit i viat¬ 
jat... com, llavors, va fer la tripulació. 
Després d'açò, els van prometre una grati¬ 
ficació que encara no s'ha fet realitat. 

La família Seguí posseïx una àmplia 
xarxa d'empreses que aconsegueix sorte¬ 
jar la legalitat: l'entramat és tan complex 
que es fa molt difícil i penós aclarir l'em¬ 
bolic legal amb què escuden activitats que 
haurien de ser punibles. Impagaments di¬ 
versos (els treballadors del "Teresa del 
Mar" i del "Julia del Mar" patixen la ma¬ 
teixa situació que els del "Mercedes del 
Mar"), deutes milionaris i ningú els ha 
fotut mà, de moment. 

Els empresaris naviliers s'aprofiten 
també del que han aprés l'Estat i la classe 
dominant després de diversos episodis re¬ 
volucionaris protagonitzats per marins. 
Fins a 1992 la Marina Mercant depenia de 
la Comandància de Marina, per tant el 
control era militar. I per descomptat, la 
disciplina a bord també era marcial, la 
Llei Disciplinària de la Marina Mercant, 


Enric i Pedro en eixa altra ciutat que és la Terminal del Túria 


El "Mercedes del Mar" ens invita a passar 
ens endinsem en el món de la mar. Posat a 
punt per a anar rumb al seu antic destí, 
connectar València i Eivissa, els tripu¬ 
lants no l'abandonen perquè podrien ser 
acusats d'abandó del lloc de treball 


d'origen franquista, garantia un ordre fo¬ 
namentat en una gran jerarquització de 
l'organització laboral. De tal forma que es 
podia condemnar un mariner per pròfug, 
desertor, rebel... 

Hui en dia, eixa Llei ja no regix però, 
tal com ens conta Enric Tarrida, el poder 
de la jerarquia és encara patent. "La capa¬ 
citat de lluita individual dels homes de la 
mar és impressionant: s'enfronten amb 
enorme enteresa a les adversitats del mar. 
Si eixa capacitat s'usara col·lectivament, 
la situació donaria un bolc" , Enric analit¬ 
za la idiosincràsia del sector en què duu 
treballant tota la vida: "La jerarquització 
és una gran llaga, dificulta l'existència 
d'una cultura sindical de classe, a més 
açò està agreujat per la situació general, 
és a dir, per la debilitat ideològica sindi¬ 
cal i per la globalització". 

La lluita per unes condicions laborals 
dignes va viure el seu punt àlgid a princi¬ 
pis dels anys 80, quan després d'un histò¬ 
ric procés de vagues i mobilitzacions en¬ 
capçalades pel Sindicat Lliure es va acon¬ 
seguir un bon marc laboral plasmat en el 


IV Conveni General de la Marina 
Mercant. 

A partir daixò, igual que ha oco¬ 
rregut en molts altres sectors, les con¬ 
quistes obreres han anat decaient. El 
Sindicat Lliure va anar integrant-se 
gradualment en UGT i CCOO, ac- 

_ tualment el que queda d'ell és STMM, 

una escissió que ara està en la CGT. A 
més, els empresaris naviliers van comen¬ 
çar a fragmentar, amb la inestimable ajuda 
dels sindicats del capital, el col·lectiu de 
treballadors. Cada vaixell es va convertir 
en una empresa i la mobilitat laboral és tal 
que un empleat passa a treballar d'un vai¬ 
xell a un altre sense renovar contracte. 
Per a Enric, el gran escull és combatre la 
frustració generada durant tots estos anys 
per la política sindical majoritària i per la 
impunitat empresarial. Per això és essen¬ 
cial tornar als treballadors la consciència 
de la seua pròpia capacitat. 

Després de la xerrada amb els treballa¬ 
dors del "Mercedes del Mar", Pedro torna 
a emportar-nos per l'interior del gegant 
dormit. La vibració del motor ens ha 
acompanyat en tot moment, com una dis¬ 
creta prova que el ferri seguix viu, dispo¬ 
sat a recuperar la seua facultat de navegar 
cap a un món just i lliure. 


Si vols saber més 
http ://www.f etyc.cgt.es/ 

CONCENTRACIÓ BANCÀRIA 


EL ROTO 


Fusió CAM-Caja 
Múrcia: ni positiva 
ni necessària 


VENTURA LÓPEZ RODRÍGUEZ 
Secretari General CGT-CAM 

CGT vol traslladar la nostra més ro¬ 
tunda oposició al procés de fusió, per 
les raons següents: 

- La fusió CAM-CAJA MÚRCIA sig¬ 
nificarà una notable pèrdua de llocs de 
treball per a les zones on estan implan¬ 
tades les dos caixes, afectant sobretot a 
Múrcia, on la duplicitat d’oficines és 
notable: CAM (182 Oficines) Caja 
Múrcia (251 oficines). A això caldria 
sumar la concentració de servicis cen¬ 
trals en una de les dos províncies, que 
provocaria, sense cap dubte, diversos 
centenars de llocs de treball menys, i la 
tremenda mobilitat geogràfica que es 
patiria per part de la plantilla resultant. 

- Les dos entitats ja tenen un volum 
suficient i no necessiten créixer per a 
mantindre’s en l'actual mercat: Caja 
Múrcia ha demostrat ser més eficient 
que la CAM, caixa que la triplica en 


grandària. Defenem la seua viabili¬ 
tat com a grans creadores d’ocupa¬ 
ció de qualitat i la seua influència 
social en els entorns on es desenvo¬ 
lupen en l’actualitat. Reclamem als 
partits polítics, als òrgans de govern 
i a les direccions de les Caixes que 
no amaguen les repercussions nega - i 
tives que els processos de fusió oca¬ 
sionaran per als treballadors i treba - 
lladores del sector i per als nostres 
clients. 

- L'excusa de la crisi és una ferramen¬ 
ta que estan utilitzant perquè la fusió 
siga acceptada per la nostra societat 
com a única alternativa. Darrere d'ella 
estan els desitjós dels poders econòmics 
del país perquè hi haja concentracions 
de bancs/caixes i puguen ser mes fàcil¬ 
ment controlats pels interessos especu¬ 
latius del capital. Al mateix temps el 
seu objectiu és el d'abaratir/eliminar les 
actuals condicions laborals dels treba¬ 
lladors i treballadores de les Caixes. 

- Observem, en línia amb el que des- 





L’excusa de la crisi és 
una ferramenta que estan 
utilitzant perquè la fusió siga 
acceptada per la nostra societat 
com a única alternativa 


criu anteriorment, una campanya me- 
diàtica per a desacreditar i desestabilit- 
zar a les Caixes d'Estalvi del nostre 
país, perseguint una disminució del 
nombre de les mateixes, camí que por¬ 


tarà a la desaparició del sector d'estalvi. 

- Reivindiquem uns servicis financers 
de caràcter públic, suprimint l'especula¬ 
ció i els beneficis privats de la interme- 
diació financera. Per això defenem el 
model jurídic de les Caixes d'Estalvis 
com de naturalesa pública, lligat a les 
Obres Socials, a l'atenció de les neces¬ 
sitats de la població i com a garantia 
dels seus drets bàsics. 

EN DEFENSA DE L'OCUPACIÓ EN 
EL SECTOR DE LES CAIXES D'ES¬ 
TALVI 


CONTRACTES BLINDATS DIRECTIUS I PRECARIETAT TREBALLADORS 

CGT critica el tracte que la Fundació Palau de 
les Arts Reina Sofia dóna als seus treballadors 


La situació és insostenible. Més de 20 empleats del 
departament de Tècnics no han renovat contracte a partir de setembre i 
la Direcció amenaça amb més retalls de plantilla i salaris. Una política 
laboral que contrasta amb els excessos i el balafiament en altres parti¬ 
des totalment improductives 


El Palau de les Arts Reina Sofia, 
gestionat per una Fundació “ per a la 
persecució de Tinterès general (sic)” el 
patronat de la qual està presidit per 
Francisco Camps, continua generant 
conflictes relacionats amb el pressupost i 
la seua gestió. En este sentit, una 
Assemblea de treballadors s’ha reunit en 
la seu de la Confederació General del 
Treball per a tractar l’última “cacicada” 
de la Direcció del palau destinat a 
albergar espectacles a València, 
fonamentalment d’òpera. 

La gota que ha omplit el got i acabat 
amb la paciència dels tècnics, que 
conformen el gros del personal amb prop 
de 180 empleats en el Departament, ha 


sigut la decisió d’eliminar de la plantilla 
a 24 treballadors sense previ avís. 

El procediment habitual i molt 
qüestionable de la Direcció és contractar 
de setembre a juliol als seus empleats, 
deixar-los sense treball a l’agost i tornar 
a agafar-los l’l de setembre. Així, a 
finals de juliol es publiquen unes 
planetes per a informar els treballadors 
de quan han de reincorporar-se. 
Lamentablement, diversos tècnics 
inclosos en la planeta es van trobar V 1 de 
setembre amb la sorpresa que, a pesar 
d’haver sigut requerits al juliol, se’ls deia 
que havien de tornar a casa. A més del 
perjuí que suposa quedar-se sense treball 
i sense previ avís, alguns van perdre 



l’opció de sol·licitar l’atur o simplement 
de buscar un altre treball. “Van ser 
tractats com a fem ”, afirma un dels 
tècnics del Palau que fa insistència en 
què “el tracte és pèssim des de 
Varrancada ” de la Fundació i que, a més, 
“va a pitjoF. 

Una auditoria a finals de 2008 
revelava “ balafiament ” en invitacions 
per a patrocinadors i autoritats i també 
“errors administratius ” en les nòmines 
dels treballadors. Es va instar al Palau a 
controlar “el gasto en personal i 
invitacions ” però el que sempre sol 
quedar ocult són les condicions de 


treball dels empleats. Mentres alguns 
contractats com la intendent Helga 
Schmidt compta amb un contracte 
blindat i un sou astronòmic, la major part 
de la plantilla viu situacions que 
vulneren drets adquirits com a retards en 
l’abonament de la paga extra, amenaces 
si s’exigix el reintegrament de dietes... 
En este moment els gerents estan 
tractant de negociar un conveni 
d’empresa “per davall de l’Estatut dels 
Treballadors ” i amenacen amb més 
retall de plantilla en un parell de mesos. 
Uns fets que fan insostenible una 
situació que molts aguanten per pura por. 

La CGT pretén amb esta denúncia 
pública defendre els drets dels 
treballadors i posar límits a un equip 
gestor que emparat en el poder i fent ús 
de fons públics dispensa un tracte abusiu 
i condemnable cap als que, amb la seua 
labor diària, fan possible que funcione el 
Palau. 

Gabinet de Premsa CGT-PV 


LLIG I VIFON LA PRL/ASA LLIBERTÀRIA 

Pots trobar el LIBRE PENSAMIENTO en: 

Zona Benimaclet: Librería Primado, Avda. Primado Reig, 102 
Zona Algirós: Llibreria La Tardor, Plaça Olof Palme, 1 
Zona Barri de la Llum-Mislata: Edifici CGT, Avda. del Cid, 154 
Zona El Carmen: Librería Sahiri, C/Danzas, 5 

AGENDA 

TALLER DE DEBAT 
CGT-ALACANT 

ler Taller: Dimecres 7 octubre a les 19h 

En C/ José Reus García, 3, Alacant 
ORIGEN: Necessitat d’elaborar alternati¬ 
ves a una societat en crisi. 

MITJANS: Conferències i xerrades. 
Elaboració d'un mapa de recursos 
Pàgina web o blog on posar-ho a disposi¬ 
ció de totes. 

Debat temàtic amb: Exposició de les pro¬ 
postes; Discussió sobre la seua idoneïtat 
per a la nostra comarca; Elaboració d'una 
Carta de Drets Socials; Preparar el Pla de 
Transició Comarcal. 

OBJECTIUS: Autoformació. Preparació 
xerrades i presentació de les propostes 
als moviments socials de la comarca. Po¬ 
sada en marxa del Pla de Transició Co¬ 
marcal 

PARTICIPACIÓ: Podrà ser presencial en 
les reunions que es convoquen o virtual 
a través de l'actualització periòdica de la 
web o blog que es conformen i en els di¬ 
versos fòrums temàtics que s'activen. 

Des de l'equip de formació de CGT d'Ala- 
cant, hem decidit convocar la primera reu¬ 
nió dels tallers de debat el pròxim dia 7 
d'octubre a les 7 de la vesprada en els 
nostres locals d'Alacant, i centrarem el 
tema en les conseqüències de la crisi 
energètica i de matèries primeres, inclosa 
l'aigua, en la nostra societat, així com en 
les respostes que hem de donar. 
Comptarem amb la participació, entre al¬ 
tres persones de Fernando Ballenilla, que 
va ser ponent de la conferència sobre 
Agricultura, població i energia, la fi del pe¬ 
troli barat, que tant ens va impactar a 
totes les persones assistents, i porta di¬ 
versos anys estudiant i treballant este 
tema. 


Podem trobar més informació en: 

http://www.ua.es/personal/fernando. ba¬ 
llenilla/ 

http://www.crisisenergetica.org/ 

http://movimientotransicion.pbworks. 

com/ 

Equip de Formació de CGT-Alacant 



HOMENATGE A FERRER I 
GUÀRDIA EN VALÈNCIA 

Dimarts 13 octubre a les 19h30 

Just en el dia del 100 aniversari del seu 
afusellament, la CGT de València ha orga¬ 
nitzat un acte en homenatge al pare de 
l’Escola Moderna. 

Es projectarà el documental “Ferrer i 
Guàrdia: Una vida per la llibertat” d’Agustí 
Corominas. En la Biblioteca Llibertària, 3- 
Planta del local (Avinguda del Cid) 

PLENÀRIA CGT-PV 

Dimecres 14 octubre a les lOh 

Plenària Ordinaria de CGT-PV i Múrcia en 
l’avinguda del Cid, 154. 

EXPOSICIÓ: RECORDANT 
A PILAR MOLINA 

Divendres 16 octubre fins al 30 octubre 

En “Al Margen”, C/ Palma,3, València 
L’exposició s'inaugurarà als locals de l’A¬ 
teneu el 16 d'octubre a les 20 hores. Eixe 
dia es presentarà l'exposició de fotogra¬ 
fies que consta de diversos apartats fent 
un recorregut per la vida, l'obra, la gent i 
els ideals de Pilar; després es projectaran 
dos documentals realitzats per ella, dona 
llibertària. 

Hàlit a Durruti 


Han hagut de transcórrer 
mes de setanta anys perquè 
per fi es veja, en la seua 
ciutat natal, realitzat el tan 
merescut homenatge a la 
memòria de Durruti, tot això 
invariablement amb l'oposició 
dels de sempre, eixos 
mateixos que el van 
assassinar fa 73 anys, eixos 
mateixos que l’assassinaven 
any rere any, dia a dia, 
intentant emmudir el seu crit 
demandant justícia i llibertat. 
Eixos mateixos que passats 
40 anys del seu crim, i 
maquillats en democràcia, 
van continuar negant el seu 
record durant altres 30 anys 
més, i eixos, són els mateixos 
que hui tracten de negar la 


memòria històrica i el 
reconeixement dels nostres 
morts, igualment assassinats i 
soterrats anònimament. 

Per això, davant l'apatia i 
desídia mostrada al llarg del 
temps pels distints ens del 
govern municipal, s'ha optat 
per sufragar mitjançant la 
venda de bons, la resta del 
cost, tenint en compte la 
bona voluntat demostrada per 
l'escultor, Diego Segura, qui 
de forma gratuïta realitza el 
monòlit, tant en memòria de 
Durruti, com per la del seu 
propi pare, company de CNT, 
represaliat pel dictador. 

Al posar els "BONS AJUDA 
Hàlit Durruti" a disposició de 
les distintes Federacions per 


al seu repartiment i venda 
entre els sindicats i la seua 
militància, no fem més que 
reafirmar-nos en 
l'emancipació que, front al 
poder establit, ens dóna la 
voluntat popular, força i 
fonament d'este sindicat. Els 
bons tenen un valor de 5, 10, 
20, i 40€. 

No ho dubtes company, 
col·labora per un acte de 
justícia. 

Miguel Mayor, Secretaria 
Comunicació CGT-PV 


+ Info 

http://www.cgt-cyl.org/durruti 


Defensa de la salut i del medi ambient 




El Serrallo, Castelló: Manifestació pel dret a un medi ambient 

digne, un aire respirable i una mar neta 


El dissabte 5 de setembre a les 10 del 
matí, convocada per la Plataforma No a la 
Contaminació, l’Assemblea de Veïns 
d’Almassora i la CGT, es va celebrar una 
Manifestació de tota la gent que defensa el 
dret a la salut pública. Al principi, va 
haver una concentració al camí Benafelí 
de la platja d'Almassora per començar una 
marxa reivindicativa ciutadana cap a les 
portes del Serrallo i la Dàrsena Sud. 

Els motius eren molt clars, una oposició 
pública a la suposada construcció d’una 
planta de fertilitzants químics en la Dàrse¬ 
na Sud del Port de Castelló. I en general, 
una oposició a la implantació de qualsevol 
empresa contaminant molesta, perillosa i 


insalubre en la nostra comarca, la Plana de 
Castelló. 

També es reivindicava en aquesta marxa 
l'obtenció de les dades sobre contaminació 
atmosfèrica per emissió dels diferents 
focus de les indústries que són hui al Se¬ 
rrallo i Dàrsena Sud. Es va reivindicar la 
instal·lació d'una estació de medició de la 
qualitat de l'aire, implantada permanent¬ 
ment en la platja d'Almassora, que facilite 
dades sobre totes les substàncies contami- 
nants i perilloses per a la salut pública, 
que s'emeten des d'aquestes indústries. 

En arribar a les portes del Serrallo, es va 
llegir un comunicat que a la vegada, va ser 
una crida a què els ajuntaments dels pobles 


de la comarca, Conselleria de Sanitat i Se¬ 
guretat Ciutadana prenguen urgentment les 
mesures necessàries per evitar constants 
molèsties que aquestes indústries provo¬ 
quen al veïnat. Aquestes molèsties són so¬ 
rolls que no respecten la legislació vigent 
en sonometria, permanents i de llarga du¬ 
ració sobretot per la nit, fugides de gasos 
aromàtics, molt molestos, flamerades per¬ 
manents en els tubs de combustió, fums. 
Per una altra banda, es va reivindicar una 
mar neta, i no la que hui tenim. 

Per acabar, es va convocar a posteriors 
assemblees que conclouran en concentra¬ 
cions als Ajuntaments d'Almassora i Cas¬ 
telló, accions directes per a sensibilitzar 


sobre la problemàtica, i estudis jurídics 
per seguir combatint aquesta barbaritat 
dels beneficis empresarials de les petro- 
químiques, hipotecant el futur de la vida 
de totes les persones que viuen a aquestes 
comarques. 

Joan Pinana, CGT-Castelló 

PD: La CGT-Castelló està integrada en la 
lluita de la Plataforma No a la Contami¬ 
nació. Per acord assembleari, anem a co¬ 
mençar en la tardor la campanya “Més 
Serrallo, No gràcies” i una altra contra la 
incineració de residus pel seu perill con¬ 
taminant. 


Si vols col·laborar amb: 





envia els teus articles, notícies, dades, opinions 


comunicacion-cgtpv@rojoynegro.info 

Entrevista amb els companys del Sindicat Únic del Camp 


de Morvedre i l’Alt Palància 


"La CGT té molt de futur 
al Port de Sagunt" 


Continuem amb la ronda d’entrevistes que hem començat 
amb Castelló i Alcoi. Ara és el torn de l’organització al 
Camp de Morvedre i l’Alt Palància, constituïda com a Sin¬ 
dicat Únic. El gros de l’activitat es troba al Port de Sagunt, 


un nucli urbà nascut de la indústria i que, amb la reapari¬ 
ció de la Confederació en importants empreses pot comp¬ 
tar ja, i afortunadament, amb un altre tipus de sindicalisme: 
l’anarcosindicalisme. 



D’esquerra a dreta: M- Carmen Ramón (Secció Sindical Aluminios Baux), Juan José Ripoll 
(Secretari d’Acció Sindical), Raül Genovés (Secretari d’Organització) i Juan Pedro 
Martínez (Secció Sindical Ferrodisa) 



Els companys a l’interior del local, en el centre Lisardo Arino (Secretari de Finances) 


Sou l’organització local més jove 
de la CGT en el País Valencià. Podeu 
contar-nos com va ressorgir la Con¬ 
federació en la vostra històrica co¬ 
marca? 

En 2005, un grup d'afiliats va em¬ 
prendre la tasca de buscar un local i co¬ 
mençar a fer el nucli que després seria 
l'actual Sindicat Únic Camp de Morve¬ 
dre Alt Palància. Aleshores, només te¬ 
níem presència al Comitè de l'empresa 
Pilkington i les persones afiliades (al 
voltant d'una vintena), s'adreçaven a la 
FL de L’Horta (Puçol). 

Al 2007 es presenten llistes, per pri¬ 
mera vegada, a dos importants empre¬ 
ses del sector del metall: Ferrodisa on 
s'obtenen 6 delegats de 9 i a Arcelor 
Mittal (antics Alts Forns del Mediterra¬ 
ni, AHM) on es trauen 3 de 23 possi¬ 
bles, a aquesta darrera empresa haví¬ 
em estat com a CNT (i després CGT) a 
principis dels anys 90 i des d'aleshores 
no havíem estat presents al Comitè. 

El 2008 ens constituïm com a Sindi¬ 
cat Únic, amb afiliats procedents de la 
FL de Puçol, de la FL de Castelló i del 
Sindicat del Metall de València. S'incor¬ 
poren els companys de la Secció Sindi¬ 
cal d’Aluminios Baux i l'àmbit del Sindi¬ 
cat s'amplià a la comarca de l'Alt Pa¬ 
lància. 

Actualment tenim una afiliació al 
voltant de 200 persones, encara que la 
crisi ens està afectant de plé i moltes 
persones passen a quota d'aturat. 

Podem dir que el Port de Sagunt 
és una illa quant a memòria i comba¬ 
tivitat de la classe treballadora. Qui¬ 
nes són les característiques dels 
obrers del nucli urbà i per què? 

La història pesa molt al Port de Sa¬ 
gunt, està clar, els temps de la recon¬ 
versió foren i són avui encara, motiu 
d'orgull per la lluita del poble. Sovint es 
mitifiquen aquells fets, també hi hague¬ 
ren coses que no estigueren clares, els 
treballadors i treballadores es varen 
vore afectats d'una forma diferent en 
funció de l'empresa per a la que treba¬ 
llaren. A més a més, aquella època 
marca l'inici de la caiguda de la presèn¬ 
cia de la CNT al Port de Sagunt. 

Avui ens trobem amb una situació 
social diferent, ja no hi ha una única 
empresa de la que depen el 80% de 
l'ocupació com abans. Ens trobem so¬ 
bretot amb empreses del metall (més 
xicotetes) però també hi ha del vidre, 
transports, logística, etc. 

A quins problemes s'enfronten 
principalment els treballadors del 
Camp de Morvedre i quina és la res¬ 
posta del sindicat? 


El motor de la indústria de la comarca 
és el sector de l'auto junt a l'activitat del 
port comercial. Els problemes no són 
molt diferents que a qualsevol altre lloc, 
ara be, l'atur a la comarca es superior a 
les mitjanes de l'estat i del PV. Ens tro¬ 
bem amb els ERO's i els acomiadaments 
dia a dia, intentant donar una resposta di¬ 
ferent com a CGT. 

El Sindicat està present a només 
quatre de les grans empreses, a més 
d’altres més petites. El camp de treball és 
molt extens i creiem que la CGT encara 


no s’ha fet amb el seu lloc al panorama 
sindical de la comarca. Tradicionalment 
esta comarca forma part del nucli dur de 
CC.OO. Des de les persones que treba¬ 
llem al Sindicat, creiem que hi ha molt de 
terreny per guanyar als sindicats majori¬ 
taris i que la CGT té molt de futur al Port 
de Sagunt. 

La prova està amb l'obertura de la 
nova seu, des de febrer de 2009, comp¬ 
tem amb un nou local més ample i ade- 
qüat per a respondre a les necessitats del 
sindicat i dels seus afiliats i afiliades. 


CCOO ha denunciat a la CGT per 
unes declaracions en un periòdic 
local al voltant de la forma d'actuar 
que te aquest sindicat. Estan nervio¬ 
sos pel tipus de sindicalisme que re¬ 
presenta la CGT? 

La sentència encara no ha eixit. 
Aquestes persones no toleren la discre¬ 
pància i la diversitat d'opinions. Segura¬ 
ment el company que va fer aquestes 
declaracions es va equivocar amb la 
forma (la premsa) de fer patent una evi¬ 
dència. Els treballadors de Ferrodisa ja 
parlaren a les urnes el 2007 i la CGT 
tragué 6 delegats de 9 i CC.OO. ni tan 
sols va poder presentar llista. 

Com us organitzeu, on està el 
local sindical, quins dies està obert, 
com s'atén als treballadors? 

El local es troba a un lloc molt cèn¬ 
tric, molt a prop del mercat al carrer del 
Treball n fi 21 baix (a l'anomenada 
“Plaza de los coches”) al Port de Sa¬ 
gunt. S'obre les vesprades de dilluns a 
dijous de 17 a 21 hores, recentment 
hem ampliat l'horari d'apertura per tal 
de donar una millor resposta als afiliats 
i afiliades. L'advocat ens visita cada 15 
dies i el compartim amb les FL de Cas¬ 
telló i Puçol. 

Adoptarem la fórmula organitzativa 
més senzilla i operativa, en funció de la 
grandària: Sindicat Únic. 

Els membres de l'S.P. són delegats i 
afiliats representatius de tots els sec¬ 
tors del Sindicat, sent majoria el sector 
del metall. 

Voleu afegir alguna cosa més? 

Les possibilitats de la CGT a les dos 
comarques pensem que són més que 
evidents, però també pensem que en¬ 
cara no s'ha produit el vertader impuls 
del Sindicat al Port de Sagunt. Només 
tenim dos anys de vida i ens toca con¬ 
solidar la nostra base afiliativa i la nos¬ 
tra presència a les empreses on hi som 
presents sense perdre la nostra identi¬ 
tat com a sindicat anarcosindicalista. 
Des d'ací fem una crida a tots i totes els 
treballadors i treballadores, de les co¬ 
marques de l'Alt Palància i el Camp de 
Morvedre, que troben que el seu sindi¬ 
cat no els defen, o bé que es troben li¬ 
teralment venuts pels seu sindicat, a 
que s'adrecen a la CGT, a que s'apro¬ 
pen al local. Hi trobaran persones on 
elles mateixes decideixen el seu futur i 
la seva dignitat com a persones, o al¬ 
menys així ho intentem. 


LIBERTAD MONTESINOS 
Equip de Comunicació CGT-PV 

























